[pic] | ЕВРОПЕЙСКА КОМИСИЯ |

Брюксел, 26.11.2010

COM(2010) 750 окончателен

ПРОЕКТ НА ОБЩ БЮДЖЕТ ЗА 2011 Г.

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИ

ПРОЕКТ НА ОБЩ БЮДЖЕТ ЗА 2011 Г.

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИ

Като взе предвид:

- Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,

- Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], и по-специално член 37 от него,

- първоначалния проект на общ бюджет на Европейския съюз за 2011 финансова година, представен от Комисията на 15 юни 2010 г.[2],

- проекта на писмо за внасяне на корекции № 1/2011[3],

- проекта на писмо за внасяне на корекции № 2/2011[4],

- проекта на писмо за внасяне на корекции № 3/2011[5],

- позицията на Съвета по първоначалния проект на общ бюджет на Европейския съюз за 2011 финансова година, приета от Съвета на 12 август 2010 г.,

- измененията на Европейския парламент по отношение на позицията на Съвета по първоначалния проект на общ бюджет на Европейския съюз за 2011 финансова година, приети от Европейския парламент на 20 октомври 2010 г.,

С настоящото Европейската комисия представя на бюджетния орган проекта на общ бюджет за 2011 г.

СЪДЪРЖАНИЕ

1. Въведение 4

2. Проектобюджетът за 2011 г. в многогодишната финансова рамка 4

2.1 Тавани в многогодишната финансова рамка за бюджета за 2011 г. 4

2.2 Преглед на новия проектобюджет за 2011 г. 5

3. Ключови елементи на новото предложението за проектобюджет 7

3.1. Общ подход за бюджетните кредити за плащания 7

3.2 Разходни функции от финансовата рамка 8

3.2.1 Функция 1а — Конкурентоспособност за растеж и заетост 9

3.2.2 Функция 1б — Кохезия за растеж и заетост 10

3.2.3 Функция 2 — Опазване и управление на природните ресурси 11

3.2.4 Функция 3а — Свобода, сигурност и правосъдие 12

3.2.5 Функция 3б — Гражданство 12

3.2.6 Функция 4 — ЕС — фактор от световно значение 13

3.2.7 Функция 5 — Администрация 13

3.3. Хоризонтални въпроси 14

3.3.1 Децентрализирани агенции 14

3.3.2 Изпълнителни агенции 15

3.3.3 Пилотни проекти и подготвителни действия 15

3.3.4 Бележки към бюджета 15

3.3.5 Нови бюджетни редове 15

3.3.6 Резерви 16

4. Заключителни бележки 16

5. Проектобюджет за 2011 г. по функции от финансовата рамка 17

5.1 Проектобюджет за 2011 г. по функции от финансовата рамка (общи цифри) 17

5.2 Проектобюджет за 2011 г. по функции от финансовата рамка (подробно) 20

ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ

Промените в приходната и разходната част на бюджета по раздели са достъпни в EUR-Lex ( http://eur-lex.europa.eu/budget/www/index-bg.htm ). За информация се прилага версия на английски език на промените в тези части на бюджета по раздели.

1. Въведение

Комисията предаде проектобюджета за 2011 г. на всички официални езици на 15 юни 2010 г.[6] Проектобюджетът за 2011 г. е първият, който се договаря съгласно новите договорености, въведени с Договора от Лисабон. Съветът приключи своето четене на проектобюджета на 12 август, докато Европейският парламент гласува своето четене на 20 октомври. Тъй като Европейският парламент прие изменения на проектобюджета, които Съветът не одобри, бе свикан помирителен комитет в съответствие с член 314, параграф 4, буква в) от Договора за функционирането на Европейския съюз (ДФЕС).

Помирителният комитет работи в продължение на двадесет и един дни, между 26 октомври и 15 ноември, и почти постигна споразумение по елементите на проектобюджета за 2011 г. При все това в крайна сметка бе невъзможно в позволения срок да се постигне пълно сближаване на позициите на Европейския парламент и на Съвета и поради това, в съответствие с член 314, параграф 8 от ДФЕС, Комисията трябва да представи нов проектобюджет .

2. Проектобюджетът за 2011 г. в многогодишната финансова рамка

2.1 Тавани в многогодишната финансова рамка за бюджета за 2011 г.

В многогодишната финансова рамка (МФР) таваните за бюджетните кредити за поети задължения за всяка разходна функция за 2011 г. са, както следва:

Функция | В млн. EUR по текущи цени |

1. Устойчив растеж 1а Конкурентоспособност за растеж и заетост 1б Кохезия за растеж и заетост | 63 974 12 987 50 987 |

2. Опазване и управление на природните ресурси От които: разходи, свързани с пазара, и преки плащания | 60 338 47 617 |

3. Гражданство, свобода, сигурност и правосъдие 3а Свобода, сигурност и правосъдие 3б Гражданство | 1 889 1 206 683 |

4. ЕС — фактор от световно значение | 8 430 |

5. Администрация | 8 334 |

ОБЩО | 142 965 |

В МФР общият таван за бюджетните кредити за поети задължения (142 965 млн. EUR) представлява 1,14 % от брутния национален доход на ЕС (БНД). Таванът за бюджетните кредити за плащания е 134 280 млн. EUR, или 1,07 % от БНД.

2.2 Преглед на новия проектобюджет за 2011 г.

млн. EUR

Бюджет за 2010 г. (1) | Нов проектобюджет за 2011 г. | Разлика |

Марж (2) | -27,2 |

— Конкурентоспособност за растеж и заетост | 14 862,9 | 11 343,3 | 13 520,6 | 11 645,8 | -9,0% | 2,7% |

С изключение на енергийните проекти за подпомагане на икономическото възстановяване (ЕПИВ) | 12 882,9 | 10 315,8 | 13 520,6 | 11 620,6 | 5,0% | 3,0% |

Марж (2) | -33,6 |

— Кохезия за растеж и заетост | 49 386,6 | 36 370,9 | 50 980,6 | 41 682,5 | 3,2% | 14,6% |

Марж | 6,4 |

2. Опазване и управление на природните ресурси | 59 498,8 | 58 135,6 | 58 659,2 | 56 409,3 | -1,4% | -3,0% |

Марж | 1 678,8 |

3. Гражданство, свобода, сигурност и правосъдие | 1 687 ,5 | 1 411,0 | 1 821,9 | 1 460 ,2 | 8,0% | 3,5% |

Марж | 67,1 |

— Свобода, сигурност и правосъдие | 1 006,5 | 738,6 | 1 139,0 | 814,3 | 13,2% | 10,2% |

Марж | 67,0 |

— Гражданство | 681,0 | 672,4 | 682,9 | 646,0 | 0,3% | -3,9% |

Марж | 0,1 |

4. ЕС — фактор от световно значение | 8 141,0 | 7 787,7 | 8 754,3 | 7 249,0 | 7,5% | -6,9% |

Марж (3) | -70,4 |

5. Администрация | 7 908,0 | 7 907,5 | 8 081,7 | 8 080,4 | 2,2% | 2,2% |

Марж (4) | 334,3 |

Общо | 141 484,8 | 122 955,9 | 141 818,3 | 126 527,1 | 0,2% | 2,9% |

С изключение на енергийните проекти за подпомагане на икономическото възстановяване | 139 504,8 | 121 928,4 | 141 818,3 | 125 502,1 | 1,7% | 2,9% |

Марж (5), (6) | 1 982,6 | 7 934,9 |

Бюджетни кредити като % от БНД | 1,17% | 1,02% | 1,13% | 1,01% |

(1) Бюджетът за 2010 г. включва коригиращи бюджети 1—7. (2) Маржът за функция 1а не отчита бюджетните кредити, свързани с Европейския фонд за приспособяване към глобализацията (500 млн. EUR). (3) Маржът за функция 4 не отчита бюджетните кредити, свързани с Резерва за спешна помощ (253,9 млн. EUR). (4) За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума от 82 млн. EUR за вноските на персонала по пенсионната схема. (5) Общият марж за поетите задължения не отчита бюджетните кредити, свързани с Европейския фонд за приспособяване към глобализацията (500 млн. EUR), с Резервa за спешна помощ (253,9 млн. EUR) и с вноските на персонала по пенсионната схема (82 млн. EUR). (6) Общият марж за плащанията не отчита бюджетните кредити, свързани с Резервa за спешна помощ (100 млн. EUR) и с вноските на персонала по пенсионната схема (82 млн. EUR). |

Комисията представя това ново предложение за проектобюджет за 2011 г. в съответствие с позициите, изразени от Съвета и Европейския парламент през помирителния период.

В проектобюджета за 2011 г. общата сума на предложените разходи за бюджетни кредити за поети задължения е 141 818,3 млн. EUR, което представлява 1,13 % от БНД, т.е. с 332,0 млн. EUR повече от 2010 г. Това оставя общ марж от 1 984,1 млн. EUR под таваните.

Бюджетните кредити за плащания са определени на нивото, което Съветът запази през месец август, т.е. 126 527,1 млн. EUR, което представлява 1,01 % от БНД. Това прави увеличение с 3 571,2 млн. EUR в сравнение с бюджетните кредити за плащания в бюджета за 2010 г. и оставя марж от 7 934,9 млн. EUR под тавана. Парламентът изрази разбиране към позицията на Съвета, като се имат предвид бюджетните ограничения, пред които държавите-членки са понастоящем изправени. Комисията повтаря твърдото си убеждение, че този размер на плащанията може да бъде одобрен само ако се съпътства от ангажимента на бюджетния орган да действа бързо по исканията за допълнителни бюджетни кредити за плащания посредством коригиращи бюджети или трансфери, за да се избегне какъвто и да е недостиг на бюджетни кредити за плащания.

Предлага се бюджетните кредити за поети задължения за „Конкурентоспособност за растеж и заетост“ (функция 1а) да бъдат 13 520,6 млн. EUR, което представлява намаление с 9,0 % в сравнение с бюджета за 2010 г. Тъй като тези суми надвишават тавана на функция 1а, успоредно с това Комисията предлага по Инструмента за гъвкавост да се мобилизират 34 млн. EUR[7]. Бюджетните кредити за плащания се увеличават с 2,7 % на 11 645,8 млн. EUR. Привидното намаление на бюджетните кредити за поети задължения за тази функция трябва да се разглежда в контекста на включването в бюджета за 2010 г. на втория транш допълнителни бюджетни кредити за финансиране на енергийните проекти за подпомагане на икономическото възстановяване. След като се изключи този елемент, бюджетните кредити за поети задължения и за плащания се увеличават съответно с 5,0 % и 3,0 %.

Бюджетните кредити за поети задължения за „Кохезия за растеж и заетост“ (функция 1б) нарастват с 3,2 % на 50 980,6 млн. EUR, което оставя марж от 6,4 млн. EUR. Бюджетните кредити за плащания се увеличават с 14,6 % на 41 682,5 млн. EUR. Същественото увеличение на плащанията отразява нормалния ритъм на работа, достигнат от програмите по кохезионната политика, които се отнасят за периода на програмиране 2007—2013 г., което допринася за икономическото възстановяване в Европа.

За „Опазване и управление на природните ресурси“ (функция 2) се предлагат бюджетни кредити за поети задължения в размер на 58 659,2 млн. EUR, което представлява намаление от 1,4 % в сравнение с бюджета за 2010 г. и оставя под тавана марж от 1 680,3 млн. EUR. Бюджетните кредити за плащания намаляват с 3,0 % на 56 409,3 млн. EUR. В рамките на тази функция сумата, предвидена за свързаните с пазара разходи и преките помощи, възлиза на 42 891,2 млн. EUR бюджетни кредити за поети задължения и 42 786,6 млн. EUR бюджетни кредити за плащания.

За „Свобода, сигурност и правосъдие“ (функция 3а) бюджетните кредити за поети задължения нарастват значително с 13,2 % на 1 139,0 млн. EUR, което оставя марж от 67,0 млн. EUR. Бюджетните кредити за плащания също нарастват значително — с 10,2 % на 814,3 млн. EUR.

За „Гражданство“ (функция 3б) бюджетните кредити за поети задължения възлизат на 682,9 млн. EUR, което не оставя почти никакъв марж (0,1 млн. EUR). Бюджетните кредити за плащания за тази функция намаляват с 3,9 % на 646,0 млн. EUR. Намалението се дължи на мобилизирането на фонд „Солидарност“ през 2010 г. (13,0 млн. EUR), което бе добавено в първоначалния проектобюджет в хода на годината.

Бюджетните кредити за поети задължения за функция 4 „ЕС — фактор от световно значение“ нарастват със 7,5 % на 8 754,3 млн. EUR, превишавайки тавана на функция 4. Успоредно с това Комисията предлага по Инструмента за гъвкавост да се мобилизират 71 млн. EUR[8]. Бюджетните кредити за плащания намаляват с 6,9 % на 7 249,0 млн. EUR. Общият размер на бюджетните кредити за плащания е по-малък в сравнение с 2010 г., тъй като неизпълнените поети задължения (т.нар. „RAL“, reste à liquider ) по много редове за приключване на предходни програми, които се приключват, са намалели значително.

Бюджетните кредити за поети задължения и за плащания за „Административни разходи“ (функция 5) нарастват с общо 2,2 %, като поетите задължения се определят на 8 081,7 млн. EUR, а плащанията — на 8 080,4 млн. EUR. Това оставя марж от 334,3 млн. EUR[9].

3. Ключови елементи на новото предложението за проектобюджет

Отправната точка за подготвянето на този нов проектобюджет за 2011 г. е първоначалното предложение на Комисията от месец юни, изменено с три писма за внасяне на корекции (ПВК) — ПВК 1/2011[10] (Европейска служба за външна дейност), ПВК 2/2011[11] (агенции и Европейски механизъм за финансово стабилизиране) и ПВК 3/2011[12] (селскостопански разходи).

Сега предложените промени отразяват дискусиите, които вече се състояха между двата клона на бюджетния орган. Тези дискусии доведоха до значителна степен на сближаване и тези компромисни елементи са запазени в новото предложение на Комисията, за да се улесни бързото договаряне относно бюджета за 2011 г.

Недоговарянето относно бюджета ще навреди на изпълнението на ключовите политики и програми и ще изпрати негативно послание на европейските граждани във време на икономическа несигурност. Доверието, на което ЕС се радва на международно равнище, също ще пострада.

Съобразявайки се именно с този императив, Комисията се стреми да сближи позициите на двата клона на бюджетния орган в това предложение за нов проектобюджет.

Подробностите за предложените промени са изложени по-долу.

3.1. Общ подход за бюджетните кредити за плащания

Съществено адаптиран е размерът на бюджетните кредити за плащания. В първоначалния проектобюджет за 2011 г. Комисията предложи увеличение с 5,8 % за плащанията в сравнение с бюджета за 2010 г. въз основа на оценка на нуждите от плащания за програмите.

Оттогава икономическите трудности, пред които Европа е изправена, станаха по-явни и държавите-членки постигнаха общ консенсус относно нуждата от прилагане на мерки за строга дисциплина. Поради това в настоящия нов проектобюджет се предлага бюджетните кредити за плащания да бъдат в размер на общо 126,5 млрд. EUR, съгласно предложението на Съвета. По време на помирителните дискусии имаше близки позиции, че тази сума може да бъде съществен елемент на евентуално цялостно споразумение.

Независимо от това, Комисията би искала също да подчертае, че противно на националните бюджети, бюджетът на ЕС никога не може да бъде в състояние на дефицит и плащанията по всички искания за възстановяване на средства, идващи от държавите-членки във връзка с изпълнението на политиките, трябва да бъдат извършени. Във връзка с това от жизненоважно значение е приемането на съвместна декларация, в която двата клона на бюджетния орган потвърждават готовността си в случай на нужда бързо да разглеждат коригиращите бюджети и трансферите.

За да се изпълни това изискване, трябва да се намалят бюджетните кредити за плащания в сравнение с първоначалното предложение на Комисията за проектобюджета за 2011 г. посредством следната методология:

След като бяха взети под внимание последиците от корекциите, предложени за едногодишните бюджетни кредити и за конкретните увеличения на плащанията, изложени подробно по-долу в части 3.2 и 3.3, общото намаление на бюджетните кредити за плащания в сравнение с проектобюджета на Комисията, включително с писмата за внасяне на корекции, се разбива по различните функции, както следва:

- Една трета за функция 1б,

- Една трета за функция 2,

- Една трета за функции 1а, 3а и 4,

- Без отражение върху функция 3б.

В сравнение с размера на плащанията във всяка функция намалението е разпределено пропорционално между всички бюджетни редове с многогодишни бюджетни кредити, като обаче са взети под внимание конкретните корекции, за които помирителният комитет е изразил близки позиции, описани в части 3.2 и 3.3 по-долу, и с изключение на пилотните проекти и подготвителните действия, децентрализираните агенции, бюджетните редове по функция 1б, чиито плащания и двата клона на бюджетния орган оставиха непроменени на своето четене на първоначалния проектобюджет (най-вече сближаване), и програмата „Life+“ и тази, свързана със здравето на животните и растенията, в рамките на функция 2, както и Резерва за спешна помощ (РСП) във функция 4.

3.2 Разходни функции от финансовата рамка

С изключение на агенциите (децентрализирани и изпълнителни) и предложенията за пилотни проекти и подготвителни действия, описани подробно в част 3.3 по-долу, в новия проектобюджет са включени следните корекции по функции от многогодишната финансова рамка.

3.2.1 Функция 1а — Конкурентоспособност за растеж и заетост

Комисията предлага да се увеличат бюджетните кредити за поети задължения за редица дейности (вж. таблицата), като същевременно за повечето от останалите се запази размерът, предложен в първоначалния проектобюджет. Увеличенията отразяват приоритетите на Европейския парламент във връзка с младежта, МСП и научните изследвания.

Това създава ситуация, при която размерът на бюджетните кредити за поети задължения надвишава тавана на многогодишната финансова рамка, поради което Комисията предлага за функция 1а да се мобилизира Инструментът за гъвкавост за сума в размер на 34 млн. EUR.

За тази функция се прилага общата методология за бюджетните кредити за плащания. При все това, когато на своето четене Европейският парламент предложи увеличения, които да съпътстват увеличенията на поетите задължения, те бяха включени като такива в новия проектобюджет. Комисията потвърждава също сумата от 50 млн. EUR плащания за Европейския фонд за приспособяване към глобализацията (ЕФПГ) при общото намаление, описано в част 3.1.

млн. EUR

Бюджетен ред | Наименование | Увеличения/Намаления на бюджетните кредити за поети задължения |

Първоначален проектобюджет за 2011 г. | Нов проектобюджет за 2011 г. | Разлика |

02 02 01 | Рамкова програма за конкурентоспособност и иновации — Програма за предприемачество и иновации | 138,0 | 148,0 | + 10,0 |

04 03 02 | Разходи за срещи за предварителни консултации с представители на синдикатите | 0,45 | 0,5 | + 0,05 |

04 03 03 01 | Колективни трудови правоотношения и социален диалог | 16,4 | 16,5 | + 0,1 |

04 03 03 02 | Мерки за информиране и обучение на работнически организации | 16,7 | 17,0 | + 0,3 |

04 03 03 03 | Информация, консултиране и участие на представители на предприятия | 7,3 | 7,5 | + 0,2 |

04 03 04 | EURES (Европейски служби по заетостта) | 19,5 | 20,5 | + 1,0 |

08 13 01 | Капацитет — изследвания в полза на малките и средните предприятия (МСП) | 221,1 | 223,1 | + 2,0 |

09 02 01 | Определяне и изпълнение на политиката на ЕС в областта на електронната комуникация | 2,4 | 4,0 | + 1,6 |

12 02 02 | Програма „SOLVIT“ и План за действие относно предоставяне на помощ в областта на единния пазар | p.m. | 1,3 | + 1,3 |

15 02 02 | Еразмус Мундус | 94,5 | 96,5 | + 2,0 |

15 02 22 | Програма „Обучение през целия живот“ | 1 009,7 | 1 027,7 | + 18,0 |

15 07 77 | Хора | 754,4 | 764,4 | + 10,0 |

24 02 01 | Оперативни програми в борбата с измамите | 14,2 | 15,0 | + 0,8 |

32 04 06 | Рамкова програма за иновации и конкурентоспособност — Програма „Интелигентна енергия — Европа“ | 104,5 | 114,5 | + 10,0 |

32 06 01 | Научни изследвания, свързани с енергетиката | 157,7 | 167,7 | + 10,0 |

Междинна сума | Увеличения | + 67,4 |

01 02 04 | Prince — Предоставяне на информация за Икономическия и паричен съюз, включително за еврото | 6,5 | 5,5 | - 1,0 |

02 02 02 01 | Подкрепа за Центъра за промишлено сътрудничество ЕС—Япония и за членство в международни изследователски групи | 2,45 | 2,15 | - 0,3 |

12 02 01 | Осъществяване и развитие на вътрешния пазар | 8,8 | 8,4 | - 0,4 |

26 02 01 | Процедури за възлагане и публикуване на обществени поръчки за доставки, строителство и услуги | 15,2 | 14,4 | - 0,8 |

Междинна сума | Намаления | - 2,5 |

Общо | + 64,9 |

3.2.2 Функция 1б — Кохезия за растеж и заетост

Размерът на бюджетните кредити за поети задължения остава непроменен в сравнение с първоначалния проектобюджет, с едно изключение: нова бюджетна статия 13 03 31 „Техническа помощ и разпространение на информация за стратегията на ЕС за региона на Балтийско море и по-добро познаване на стратегията на равнище макрорегиони“, която се създава за сумата от 2,5 млн. EUR поети задължения (без плащания).

Бюджетните кредити за плащания са адаптирани, за да се спази ограничението от 126,5 млрд. EUR за общия проектобюджет. От особено значение за тази функция е съвместната декларация по част 3.1 по-горе да бъде потвърдена, за да могат при необходимост да бъдат бързо предоставяни допълнителни плащания.

3.2.3 Функция 2 — Опазване и управление на природните ресурси

Внимателният анализ на нуждите, извършен от Комисията в първоначалния ѝ проектобюджет и впоследствие актуализиран с писмо за внасяне на корекции 3/2011, е отправната точка за новото предложение. Новото предложение включва някои приоритети на Европейския парламент, като увеличенията за млякото за училища , „Life+“ , Агенцията на Общността за контрол на рибарството и здравето на животните , и включва частично позицията на Съвета относно уравняването на сметките . Тези корекции са изложени в таблицата по-долу.

За едногодишните бюджетни кредити плащанията са определени на нивото на поетите задължения. За другите бюджетни редове се следва общата методология за плащанията (вж. част 3.1 по-горе).

млн. EUR

Бюджетен ред | Наименование | Увеличения/Намаления на бюджетните кредити за поети задължения |

Първоначален проектобюджет за 2011 г. | Нов проектобюджет за 2011 г. | Разлика |

05 02 12 08 | Мляко за училища | 80,0 | 90,0 | + 10,0 |

07 03 07 | „LIFE+“ (Финансов инструмент за околната среда — 2007—2013 г.) | 298,3 | 305,0 | + 6,7 |

11 07 01 | Подкрепа за управлението на рибните ресурси (събиране на основни данни) | 46,0 | 48,0 | + 2,0 |

11 08 05 02 | Агенция на Общността за контрол на рибарството (CFCA) — субсидия по дял 3 | 1,501 | 5,501 | + 4,0 |

17 04 01 01 | Програми за ерадикация и мониторинг на болестите по животните; мониторинг на физическото състояние на животните, което може да създаде риск за общественото здраве, свързан с външен фактор — нови мерки | 260,0 | 270,0 | + 10,0 |

Междинна сума | Увеличения | + 32,7 |

05 07 01 06 | Счетоводно уравняване на сметки от предходни години във връзка с разходи за съвместно управление в рамките на секция „Гарантиране“ на ФЕОГА (предишни мерки) и в рамките на ЕФГЗ | -72,0 | -272,0 | - 200,0 |

Междинна сума | Намаления | - 200,0 |

Общо | - 167,3 |

Настоящият проектобюджет включва също 540 млн. EUR целеви приходи за ЕФГЗ, пренесени от 2010 за 2011 г. Тази сума е по-голяма от сумата от 210 млн. EUR, която бе предвидена в писмо за внасяне на корекции 3/2011 към първоначалния проектобюджет за 2011 г. поради намалено използване на целевите приходи, генерирани през 2010 г., при изпълнението на бюджета за 2010 г. Вследствие на това тези допълнителни целеви приходи, пренесени от 2010 за 2011 г., намаляват нуждата от бюджетни кредити по бюджетни редове 05 02 08 03 ( Оперативни средства за организации на производители ) и 05 03 01 01 ( Схема за единно плащане — СЕП ) с 330 млн. EUR. Ефектът от намалените бюджетни кредити по тези редове е увеличение на неразпределения марж през 2011 г. на функция 2 със същата сума.

3.2.4 Функция 3а — Свобода, сигурност и правосъдие

Предложението на Комисията остава в голяма степен непроменено, със следните изменения:

млн. EUR

Бюджетен ред | Наименование | Увеличения/Намаления на бюджетните кредити за поети задължения |

Първоначален проектобюджет за 2011 г. | Нов проектобюджет за 2011 г. | Разлика |

18 04 07 | Борба с насилието (Дафне) | 17,7 | 20,0 | + 2,35 |

18 05 08 | Предотвратяване, подготвеност и управление на последиците от тероризма | 23,1 | 24,1 | + 1,0 |

18 07 03 | Превантивно-информационна дейност в борбата с наркотиците | 3,0 | 4,0 | + 1,0 |

Междинна сума | Увеличения | + 4,35 |

18 01 04 14 | Гражданско правосъдие — разходи за административно управление | 0,3 | 0,25 | - 0,05 |

18 02 11 01 | Агенция за оперативното управление на широкомащабни информационни системи в областта на свободата, сигурността и правосъдието — Вноска по дялове 1 и 2 | 10,3 | 5,15 | - 5,15 |

18 03 05 | Европейска миграционна мрежа | 8,0 | 7,5 | -0,5 |

Междинна сума | Намаления | - 5,7 |

Общо | - 1,35 |

Плащанията, свързани с горепосочените бюджетни редове, остават непроменени, с изключение на бюджетни позиции 18 01 04 14 и 18 02 11 01, за които бюджетните кредити за плащания се намаляват със сумата, съответстваща на намалението на поетите задължения.

3.2.5 Функция 3б — Гражданство

Бюджетните кредити за поети задължения се определят на нивото, предложено в първоначалния проектобюджет, с някои увеличения, отразяващи приоритетите на Европейския парламент във връзка с младежта и комуникацията:

млн. EUR

Бюджетен ред | Наименование | Увеличения/Намаления на бюджетните кредити за поети задължения |

Първоначален проектобюджет за 2011 г. | Нов проектобюджет за 2011 г. | Разлика |

15 05 06 | Специални ежегодни събития | p.m. | 4,0 | + 4,0 |

15 05 55 | Младежта в действие | 126,1 | 129,1 | + 3,0 |

16 03 01 | Информационни центрове | 12,6 | 13,58 | + 0,98 |

Междинна сума | Увеличения | + 7,98 |

Общо | + 7,98 |

Съответните допълнителни бюджетни кредити за плащания се определят на 50 % от увеличенията на поетите задължения, с изключение на бюджетна статия 15 05 06, за която плащанията се определят на нивото на поетите задължения.

3.2.6 Функция 4 — ЕС — фактор от световно значение

Комисията предлага някои целенасочени увеличения, отразяващи приоритетите на бюджетния орган. Най-съществената промяна е свързана с Палестина, за която се предлагат 100 млн. EUR допълнително. Тези корекции пораждат ситуация, при която размерът на бюджетните кредити за поети задължения надвишава тавана на многогодишната финансова рамка, поради което Комисията предлага да се мобилизира Инструментът за гъвкавост за сума от 71 млн. EUR за функция 4 за покриване на допълнителните нужди за Палестина.

Без да се засяга прилагането на общата методология, упомената в част 3.1 по-горе, бюджетните кредити за плащания за Палестина също се увеличават със 100 млн. EUR, докато за другите редове, за които поетите задължения се увеличават, плащанията се запазват на нивото в първоначалния проектобюджет. Комисията предлага също да се ограничат плащанията за Резерва за спешна помощ (РСП) до 100 млн. EUR в съответствие с оформящия се компромис в рамките на помирителния комитет.

млн. EUR

Бюджетен ред | Наименование | Увеличения/Намаления на бюджетните кредити за поети задължения |

Първоначален проектобюджет за 2011 г. | Нов проектобюджет за 2011 г. | Разлика |

14 03 04 | Добро управление в данъчната област | p.m. | 1,0 | + 1,0 |

15 02 27 02 | Европейска фондация за обучение — субсидии по дял 3 | 5,5 | 6,0 | + 0,5 |

19 04 03 | Наблюдение на избори | 34,1 | 38,0 | + 3,9 |

19 08 01 02 | Европейско съседство и партньорство (ЕСП) — финансова помощ за Палестина и мирния процес и UNRWA | 200,0 | 300,0 | + 100,0 |

19 08 01 03 | Европейско съседство и партньорство (ЕСП) — финансово сътрудничество с Източна Европа | 555,4 | 556,4 | + 1,0 |

19 09 01 | Сътрудничество с развиващите се страни в Латинска Америка | 362,8 | 377,8 | + 14,5 |

19 10 01 01 | Сътрудничество с развиващите се страни в Азия | 528,8 | 543,8 | + 15,0 |

21 02 01 | Продоволствено осигуряване | 241,8 | 243,8 | + 2,0 |

21 03 01 | Недържавни участници в развитието | 192,7 | 193,7 | + 1,0 |

21 05 01 01 | Здравеопазване | 30,6 | 32,6 | + 2,0 |

22 02 07 03 | Финансова подкрепа за насърчаване на икономическото развитие на турската кипърска общност | 25,0 | 28,0 | + 3,0 |

23 03 06 | Спасителни операции в областта на гражданската защита в трети страни | 4,0 | 9,0 | + 5,0 |

Междинна сума | Увеличения | + 148,9 |

01 03 02 | Макроикономическа помощ | 114,9 | 104,9 | - 10,0 |

19 11 03 | Европейският съюз по света | 5,0 | 4,0 | - 1,0 |

Междинна сума | Намаления | - 11,0 |

Общо | + 137,9 |

3.2.7 Функция 5 — Администрация

Предложеният нов проектобюджет не включва бюджетните кредити, свързани с неизплатената корекция на заплатите за 2009 г. (1,85 %) за всички институции, в изчакване на приемането на новия регламент на Съвета вследствие на решението на Съда от 24 ноември 2010 г. в полза на Комисията. Проект на коригиращ бюджет ще бъде представен през 2011 г. Междувременно под тавана на функция 5 ще бъде оставен достатъчен неизползван марж. Проектокомпромисът в рамките на помирителния комитет включва проект на съвместно изявление с ангажимент от страна на двата клона на бюджетния орган за бързо приемане на коригиращ бюджет, в случай че Съдът се произнесе в полза на съответното увеличение на заплатите. Комисията счита приемането на това изявление за задължителна част от едно окончателно споразумение относно бюджета за 2011 г.

В допълнение бюджетните кредити за заплатите и пенсиите са преразгледани в посока намаление за всички институции във връзка с адаптирането на заплатите за 2010 г., което отразява последните прогнози, възлизащи на максимум 0,7 %.

За Комисията новият проектобюджет се основава на позицията след писмо за внасяне на корекции 1/2011 (Европейска служба за външна дейност), с изключение на бюджетни редове хх 01 02 11 02 (Конференции и срещи) и хх 01 02 11 03 (Комитети), за които в духа на компромиса бюджетните кредити са определени на по-ниското ниво, което и двата клона на бюджетния орган съвместно договориха на своите четения.

За институциите, различни от Комисията, след отчитане на свързаните със заплатите корекции новият проектобюджет отразява четенето на Европейския парламент, с изключение на Съвета, за който се следва позицията на последния след писмо за внасяне на корекции 1/2011 (Европейска служба за външна дейност).

По отношение на институциите, различни от Европейския парламент, Съвета и Комисията, допълнителните длъжности в сравнение с 2010 г. са, както следва: Съд на Европейския съюз (+29), Европейски икономически и социален комитет (+11), Комитет на регионите (+18), Европейски омбудсман (+1) и Европейски надзорен орган по защита на данните (+2).

3.3. Хоризонтални въпроси

3.3.1 Децентрализирани агенции

Вноската на ЕС (бюджетни кредити както за поети задължения, така и за плащания) и броят на длъжностите за децентрализираните агенции се определят на нивото, предложено от Комисията в първоначалния проектобюджет, изменен с писмо за внасяне на корекции 2/2011, със следните изключения:

- За бюджетна позиция 15 02 27 02 „Европейска фондация за обучение — субсидии по дял 3“ в рамките на функция 4 се предлага увеличение в размер на 0,5 млн. EUR както поети задължения, така и плащания.

- За бюджетна позиция 11 08 05 02 „Агенция на Общността за контрол на рибарството (CFCA) — субсидия по дял 3“ в рамките на функция 2 се предлага увеличение в размер на 4 млн. EUR поети задължения.

В сравнение с първоначалния проектобюджет и съгласно съвместно договореното от двата клона на бюджетния орган, всеки на своето четене на първоначалния проектобюджет:

- броят на допълнителните длъжности за Евроюст намалява с една,

- бюджетните кредити за Агенцията за оперативното управление на широкомащабни информационни системи в областта на свободата, сигурността и правосъдието се намаляват наполовина.

3.3.2 Изпълнителни агенции

Вноската на ЕС (както под формата на бюджетни кредити за поети задължения, така и под формата на бюджетни кредити за плащания) и броят на длъжностите за изпълнителните агенции се определят на нивото, предложено в проектобюджета от месец юни.

3.3.3 Пилотни проекти и подготвителни действия

В новия проектобюджет се предлага всеобхватен пакет от 46 пилотни проекта и подготвителни действия (ПП/ПД) за общо 72,7 млн. EUR бюджетни кредити за поети задължения. Този пакет включва всички ПП/ПД, предложени от Европейския парламент, Съвета и Комисията.

Когато изглежда, че пилотен проект или подготвително действие попада в обхвата на съществуващо правно основание, Комисията може да извърши съответното действие съгласно съответното правно основание и в хода на годината да предложи трансфер на бюджетни кредити към съответния бюджетен ред.

Бюджетните кредити за плащания за всички нови пилотни проекти и подготвителни действия се определят на максимум 50 % от съответните поети задължения. Първоначално предложената сума се запазва, ако е по-малка от 50 % от поетите задължения. За ПП/ПД, които вече съществуват и чието действие трябва да продължи и през 2011 г., размерът на плащанията е сумата, определена в първоначалния проектобюджет.

Новото подготвително действие „подпомагане на медиацията“ се премества в бюджетна позиция 2 2 3 8 в раздел Х — „Европейска служба за външна дейност“.

3.3.4 Бележки към бюджета

С изключение на допълнителните бележки по ред ХХ 01 02 11, всички текстови изменения, въведени от Европейския парламент и Съвета в техните съответни бюджетни редове, са договорени при уговорката, че не могат да изменят или да разширяват обхвата на съществуващо правно основание.

3.3.5 Нови бюджетни редове

Бюджетната номенклатура, предложена от Комисията в нейния първоначален проектобюджет и в трите писма за внасяне на корекции, остава непроменена. В допълнение се предлагат нови бюджетни редове, които да се използват за пакета пилотни проекти и подготвителни действия.

Освен това първоначалната номенклатура за ОВППС се изменя, както следва:

- 19 03 01 01 — Наблюдение на мисията в Грузия

- 19 03 01 02 — EULEX Косово

- 19 03 01 03 — EUPOL Афганистан

- 19 03 01 04 — Други мисии за наблюдение и изпълнение на мирния процес и на процеса на сигурност.

3.3.6 Резерви

В пълно съответствие с член 43, параграф 1 от Финансовия регламент резервите по-конкретно се определят за редовете, за които правното основание все още не е прието.

4. Заключителни бележки

Предлагайки нов проектобюджет за 2011 г., който съдържа елементите на постигнатия от помирителния комитет компромис, Комисията създава условия за бързо приемане на бюджета за 2011 г., без да се прибягва до допълнителен период на помирение.

Навременното приемане и влизане в сила на бюджета за 2011 г. е от първостепенно значение за гарантиране на доброто изпълнение на политиките и програмите на Европейския съюз. Комисията ще направи всичко възможно, за да постигне тази цел.

5. Проектобюджет за 2011 г. по функции от финансовата рамка

5.1 Проектобюджет за 2011 г. по функции от финансовата рамка (общи цифри)

Функция | Бюджет | Финансова рамка | Нов проектобюджет | Разлика | Разлика |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

EUR | EUR | EUR | % | EUR |

[pic]

5.2 Проектобюджет за 2011 г. по функции от финансовата рамка (подробно)

Функция | Бюджет | Финансова рамка | Нов проектобюджет | Разлика | Разлика |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

EUR | EUR | EUR | % | EUR |

[1] OВ L 248, 16.9.2002 г., стр. 1.

[2] COM (2010) 300, 15.6.2010 г.

[3] SEC (2010) 1064, 15.9.2010 г.

[4] SEC (2010) 1199, 11.10.2010 г.

[5] COM(2010) 601, 20.10.2010 г.

[6] COM(2010) 300, 15.6.2010 г.

[7] Маржът за функция 1а не отчита бюджетните кредити, свързани с Европейския фонд за приспособяване към глобализацията (500 млн. EUR).

[8] Маржът за функция 4 не отчита бюджетните кредити, свързани с Резерва за спешна помощ (253,9 млн. EUR).

[9] За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума от 82 млн. EUR за вноските на персонала по пенсионната схема. Размерът на разходите за 2011 г., взет предвид за другите институции, се основава на последните налични прогнози.

[10] SEC(2010) 1064, 15.9.2010 г.

[11] SEC(2010) 1199, 11.10.2010 г.

[12] COM(2010) 601, 20.10.2010 г.